stanford-oval/wikipedia huggingface dataset:
ספורט
ענפי ספורט בולטים > ג'ודו

ג'ודו היא ספורט לחימה ואמנות לחימה יפנית מודרנית, (גנדאי בודו) שנוסדה בסוף המאה ה-19 ביפן על ידי פרופ' ג'יגורו קאנו המשתייכת לסוגת הגראפלינג. אדם המתאמן בג'ודו נקרא ג'ודוקא. הג'ודוקא הראשון במערב שהביא את האמנות לאירופה (צרפת) ואחר כך לישראל הוא ד"ר משה פלדנקרייז, המדען שפיתח את שיטת פלדנקרייז לשכלול היכולת התנועתית.
ענפי ספורט בולטים > היאבקות

היאבקות היא ספורט לחימה המבוסס על גראפלינג, כשמטרת הקרב היא הצמדת שכמות היריב לקרקע באופן בו לא יוכל לזוז, ללא שימוש בהכאה. המתאבקים חייבים ללבוש בגד גוף צמוד, כך שאי אפשר לתפוס את הבגד של היריב במהלך הקרב (בניגוד לג'ודו). משיכת שיער היריב אסורה. גם בעיטות, סטירות והפעלת אגרופים אסורות (זהו ההבדל העיקרי בין היאבקות לבין ענפי ספורט אחרים המדמים קרבות, כמו סוגים שונים של אגרוף).
ענפי ספורט בולטים > התעמלות

התעמלות היא ענף ספורט המשלב תרגילי כוח, גמישות, שיווי משקל, אקרובטיקה. התעמלות אמנותית, הנכללת בענף זה, דורשת גם עמידה בקריטריונים נוספים כמו כוריאוגרפיה (לדוגמה, שמירה על קצב). רוב התחרויות הן תחרויות אישיות, בעוד שבהתעמלות אמנותית יש תחרויות קבוצתיות.
ענפי ספורט בולטים > טאקוונדו

טאקוונדו הוא ספורט לחימה קוראני המאופיין בבעיטות גבוהות ומהירות. הטאקוונדו בישראל הוא ענף ספורט פופולרי שהחל בשנת 1977 עם פתיחתו של המעדון הראשון בירושלים על ידי מישל מדר, כיום מנכ"ל ההתאחדות, וכולל היום אלפי ספורטאים, מקצוענים וחובבנים ברחבי ישראל.
ענפי ספורט בולטים > קפוארה

קפוארה (בפורטוגזית: Capoeira) היא אמנות לחימה ברזילאית בעלת שורשים אפריקנים, המשלבת בתוכה יסודות ריקודיים, אקרובטיקה ומוזיקה. הקפוארה פותחה בברזיל על ידי עבדים ממוצא מערב אפריקני, החל מהמאה ה-16. היא ידועה במהלכים המהירים והמורכבים ובמינוף הגוף במגוון רחב של בעיטות, ספינים, וטכניקות ניידות.
ענפי ספורט בולטים > טניס

טניס הוא משחק כדור הנערך בין שני שחקנים (משחק יחידים) או שני זוגות (משחק זוגות) באמצעות מחבט וכדור במגרש פתוח. הטניס הוא ספורט אולימפי ומשוחק במדינות רבות ברחבי העולם. המשחק מכונה גם "הספורט הלבן".
ענפי ספורט בולטים > כדורגל

כדורגל הוא ענף קבוצתי פופולרי הנפוץ ברחבי העולם, בו משתתפות שתי קבוצות, שמטרת כל אחת היא להעביר את כדור המשחק לתוך שערה של השנייה. הקבוצות הן לרוב בנות 11 שחקנים, אם כי ישנן גרסאות בנות מספר נמוך יותר של משתתפים ובין מקורות המשחק גם גרסאות המוניות. הכדורגל נחשב לספורט הפופולרי ביותר בעולם, עם כ-240 מיליון איש ברחבי העולם המשחקים כדורגל באופן סדיר. במסגרת הענף פועלים כ-300,000 מועדונים מקצועיים הרשומים בגופים הרשמיים המנהלים אותו.
ענפי ספורט בולטים > טיפוס

טיפוס הוא ספורט תחרותי יחידני המחולק למספר סגנונות: טיפוס הרים, טיפוס הובלה, טיפוס בולדרינג, טיפוס מצוקים, וטיפוס קירות. במדינת ישראל מועדוני טיפוס מאוגדים על ידי התאחדות הטיפוס הספורטיבי והאתגרי בישראל החברה באיגוד הטיפוס עולמי (ה-IFSC).
ענפי ספורט בולטים > כדוריד

כדוריד הוא משחק כדור קבוצתי תחרותי. במשחק משתתפות שתי קבוצות, בכל אחת מהן שישה שחקני שדה ושוער אחד. מטרת כל קבוצה היא להכניס את הכדור לשער הקבוצה היריבה ולהגן על שערה מפני הקבוצה היריבה (בדומה לכדורגל). תנועת הכדור במגרש בין השחקנים ובידי שחקן יחיד וכן זריקתו לשער, מתבצעות באמצעות הידיים (בדומה לכדורסל).
ענפי ספורט בולטים > כדורסל

כדורסל הוא ענף ספורט תחרותי, משחק כדור אותו משחקות זו כנגד זו שתי קבוצות בנות חמישה שחקנים כל אחת. מטרת המשחק היא לקלוע יותר נקודות לסל הקבוצה היריבה. הנקודות מושגות על ידי השחלת הכדור דרך חישוק הסל, בזריקה או בהטבעה. משחק הכדורסל הוא אחד המשחקים הנפוצים והפופולריים בעולם המערבי, ונחשב לענף הספורט השני בפופולריותו בעולם אחרי הכדורגל.
ענפי ספורט בולטים > קשתות

מקצוע הקשתות הוא מקצוע אולימפי ופראלימפי. במדינת ישראל קימים מספר מועדונים המאוגדים תחת איגוד הקשתות הישראלי, המסונף לפדרציית הקשתות העולמית "FITA".
ענפי ספורט בולטים > שחייה

שחייה היא התקדמות בתוך המים (צלילה) או ציפה על פני המים באמצעות הגפיים ובאמצעות תנועת הגוף. השחייה היא פעילות פנאי פופולרית. שחייה היא גם ספורט תחרותי (שחייה תחרותית) ופעילות גופנית מהמעלה הראשונה ועוזרת לפתח את כלל שרירי הגוף, כמו גם סיבולת לב-ריאה וקיבולת ריאתית.
ענפי ספורט בולטים > שחמט

שחמט הוא משחק לוח אסטרטגי המיועד לשני שחקנים. זהו אחד מהמשחקים השכיחים והמורכבים ביותר הקיימים בתרבות האנושית; ההערכה למספר המצבים החוקיים בשחמט היא 10120. המשחק מקובל ברחבי העולם כתחביב וכספורט תחרותי כאחד. אדם העוסק במשחק שחמט באופן מקצועי נקרא שחמטאי.
ענפי ספורט בולטים > שיט

שיט תחרותי הוא ספורט תחרותי המתנהל בין סירות מפרש מדגם זהה. תחרויות משפיעות רבות על רצון השייט לשפר את ביצועיו הפיזיים והטכניים כאחד. שיט תחרותי השפיע רבות על התפתחות ענף סירות המפרש בכל המובנים, החל מעיצוב גוף הסירה, חומרי ותכנון המפרש ועד לטכניקות חדשות של טרפז והפלגה בפלנינג.
ראו גם

ספורט נכים
אימון
ציוד ספורט
ספורט אתגרי
ספורט מוטורי
סמים בספורט
ספורט בישראל
כללי האתיקה בספורט בישראל
טרנסג'נדריות ואינטרסקסואליות בספורט
ספורט אלקטרוני
בעלי חיים בספורט
לקריאה נוספת

אורי שרצקי ואודי הירש, ספורט – לקסיקון מפה, הוצאת מפה, 2004.
הקולוסאום ברומא, מרכז ספורט רומי
פרסקו של אקרובטיות ושור מיוון המינואית
ריצה
יוסיין בולט מוביל בפער ניכר על מתחריו בגמר מאה מטרים באולימפיאדת בייג'ינג
מתעמל על סוס הסמוכות
לוחמי טאקוונדו
שחקניות כדורגל
מייקל ג'ורדן, הנחשב לאחד מגדולי הכדורסלנים בהיסטוריה, מטביע באולם בוסטון גארדן
הרפובליקה הדומיניקנית במשחקים האולימפיים לנוער

הרפובליקה הדומיניקנית משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מהרפובליקה הדומיניקנית חמישה מדליות, מהן שתי מדליות זהב.
השתתפות במשחקים > אולימפיאדת הנוער סינגפור (2010)

המשלחת הראשונה של הרפובליקה הדומיניקנית למשחקים האולימפיים לנוער הייתה לאולימפיאדת הנוער סינגפור. המשלחת כללה שבעה ספורטאים שהתחרו בארבעה ענפי ספורט. המשלחת זכתה בשתי מדליות, מתוכן מדליית זהב יחידה, בענף האתלטיקה. המשלחת זכתה במדליית זהב בריצת 400 מטר נערים ומדליית ארד בריצת 100 מטר נערות. המשלחת סיימה במקום הרביעי בהרמת משקולות בקטגוריית משקל לנערות עד 53 ק"ג. המשלחת לא הגיעה להישגים בענפים היאבקות ושיט.
השתתפות במשחקים > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה עשרה ספורטאים שהתחרו בשמונה ענפי ספורט. המשלחת זכתה במדליית כסף בענף האגרוף בקטגוריית משקל מעורב לנערים. המשלחת הגיעה להישגים נאים בענפים אתלטיקה עם העפלה לשני גמרים בריצת 200 מטר וריצת 400 מטר משוכות לנערים, בענף הג'ודו עם זכייה במקום החמישי בקטגוריית משקל עד 44 ק"ג נערות, וסיום במקום השביעי בענף השיט. המשלחת לא הגיעה להישגים בענפים הרמת משקולות, רכיבה ושחייה.
מדליות

| --- | --- |
 :  ראו גם – מדליות במשחקים האולימפיים לנוער
ראו גם

הרפובליקה הדומיניקנית במשחקים האולימפיים
הרפובליקה הדומיניקנית במשחקים הפאראלימפיים
| מדינות העולם במשחקים האולימפיים לנוער |
| --- | --- | --- |
| המזרח התיכון | איחוד האמירויות הערביות • איראן • אלג'יריה • בחריין   • הרשות הפלסטינית • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • ערב הסעודית • עיראק  • קטר  • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • הונג קונג • המלדיביים • הפיליפינים • טאיוואן • הרפובליקה העממית של סין • וייטנאם • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה  • נפאל • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |  |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק  • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • קוסובו • קפריסין • קרואטיה • רומניה • רוסיה • שוודיה • שווייץ |  |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה  • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |  |
| אמריקה | אורוגוואי • איי בהאמה • איי הבתולה של ארצות הברית • איי הבתולה הבריטיים • איי קיימן • אל סלוודור • אנטיגואה וברבודה • אקוודור • ארגנטינה • ארובה • ארצות הברית • בוליביה • בליז • ברבדוס • ברזיל  • ברמודה • ג'מייקה • גואטמלה • גיאנה • גרנדה  • דומיניקה • האיטי • האנטילים ההולנדיים • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קנדה |  |
| אוקיאניה | אוסטרליה • איי מרשל • איי קוק  • איי שלמה • גואם • ונואטו • טובאלו • טונגה • מיקרונזיה • נאורו • ניו זילנד • סמואה • סמואה האמריקנית • פיג'י • פלאו • פפואה גינאה החדשה • קיריבטי |  |
בנט אומלו

| --- | --- |

 לידה:  30 בספטמבר 1968 (בן 56) נוקואה אידלימי, ניגריה
 לימודי רפואה:  אוניברסיטת פיטסבורג, University of Nigeria, אוניברסיטת וושינגטון, בית ספר טפר לעסקים 
 תפקידים:  neuropathologist, רופא, רופא משפטי, פתולוג 
 
בנט איפקנדו אומלו (באנגלית: Bennet Ifeakandu Omalu;‏ נולד ב-30 בספטמבר 1968). הוא רופא ניגרי אמריקאי, פתולוג פלילי ונוירופתולוג (אנ') אשר היה הראשון לגלות ולפרסם ממצאים של אנצפלופתיה טראומטית כרונית (CTE) (אנ') בקרב שחקני הפוטבול האמריקאים בזמן שעבד במשרד עורכי הדין של מחוז אלגני בפיטסבורג. מאוחר יותר הוא הפך לחוקר הרפואי הראשי של מחוז סן ג'ואקין, קליפורניה, ופרופסור באוניברסיטת קליפורניה, דייוויס, המחלקה לרפואה ופתולוגיה מעבדה.
אומלו נולד בנוקואה אידלימי שבדרום ניגריה. הוא השישי בין שבעה אחים. הוא נולד במהלך מלחמת האזרחים הניגרית, אשר גרמה למשפחתו לברוח מביתה בכפר איגבו שבדרום מזרח ניגריה, אליו הם חזרו שנתיים אחרי הלידה של אומאלו. אמו של אומאלו הייתה תופרת ואביו מהנדס כרייה אזרחית ומנהיג הקהילה "באנו-אוקו". שם המשפחה אומאלו הוא צורה מקוצרת של שם המשפחה אונימלוקוב שפירושו "מי שיודע, מדבר".
לימודים וקריירה

אומאלו החל את בית הספר היסודי בגיל שלוש, וזכה להתקבל לקולג' הממשלתי הפדרלי של ממשלת אנוג (אנ') בגיל תיכון. הוא למד בבית ספר לרפואה החל מגיל 16 באוניברסיטת ניגריה. לאחר סיום לימודיו וקבלת תואר MBBS (קיצור של Bachelor of Medicine, Bachelor of Surgery) (אנ') ביוני 1990 הוא סיים התמחות קלינית, כשביצע שלוש שנות עבודה כרופא בעיר ההררית ג'וס בניגריה. אומאלו התאכזב מתוצאות הבחירות לנשיאות בניגריה ב-1993 והחל לחפש אפשרויות מחקר בארצות הברית. תחילה הגיע לסיאטל בשנת 1994 כדי להשלים את ההתמחות בלימודי אפידמיולוגיה. ב-1995 עבר לניו-יורק, שם הוא הצטרף לתוכנית הכשרה להתמחות בפתולוגיה אנטומית וקלינית במרכז הרפואי הארלם של אוניברסיטת קולומביה. לאחר ההתמחות הוא התמקצע כפתולוג משפטי תחת היועץ המשפטי קריל ווטץ במשרד עורכי הדין של אלגני במחוז פיטסבורג. אומלו התעניין במיוחד בבנוירופתולוגיה.
יש לאומלו שמונה הסמכות ותארים מתקדמים, מאוחר יותר קיבל מלגות למחקר בפתולוגיה ובנוירופתולוגיה באוניברסיטת פיטסבורג בשנת 2000 ו-2002 בהתאמה, ובשנת 2004 הוא סיים תואר מוסמך בבריאות הציבור (MPH) באפידמיולוגיה מבית הספר הגבוה לבריאות הציבור באוניברסיטת פיטסבורג. יש לו תואר שני במנהל עסקים (MBA) מבית הספר למנהל עסקים ע"ש טֶּפֶר באוניברסיטת קרנגי מלון ב-2008.
אומלו היה החוקר הרפואי הראשי של סן חואקין קאנטרי, קליפורניה משנת 2007 עד התפטרותו בשנת 2017 לאחר שהאשים את השריף של המחוז, אשר פעל כחוקר מקרי מוות של המקום כדי להגן על קציני אכיפת החוק שהרגו אנשים. עוזר פתולוג שהצטרף למשרד כדי לעבוד עם אומאלו התפטר כמה ימים קודם לכן בטענות דומות לאלה של אומלו.
במדיה

בשנת 2008 פורסם ספר שאומלו כתב, הספר נקרא "שחק קשה תמות צעיר - פוטבול דמנציה, דיכאון, ומוות",
בשנת 2009 העיתונאית זאן מארי לסקאס כתבה מאמר במגזין GQ על מאמציו של אומלו לפרסם את המחקר שלו על ה-CTE למרות התנגדותה של ליגת ה-NFL, מאוחר יותר היא הרחיבה את המאמר והפכה אותו לספר ששמו בלתי הפיך.
בשנת 2015 יצא סרט בעקבות הספר באותו השם. הצלחתו של הסרט הובילה להקמת קרן על שמו של אומאלו כדי לקדם CTE ומחקרי זעזוע מוח.
באוגוסט 2017 אומלו פרסם ספר נוסף בשם "לאמת אין צד" הספר מציג גילוי מדאיג על הסכנה של ספורט המגע.
חייו האישיים

אומלו נשוי לפרמה מוטיסו, במקור מקניה. הם חיים בלודי, קליפורניה, ולהם שני ילדים - אשלי ומארק. אומאלו הוא נוצרי קתולי והפך לאזרח אמריקאי בשנת 2015.
הערות שוליים

↑  "CONCUSSION " – הסרט 'זעזוע מוח' / מנחם לס, באתר הופס
| --- | --- |
בקרת זהויות :  ISNI: 0000 0003 6710 1861  LCCN: no2012008545  NKC: xx0205800  VIAF: 231374355   WorldCat (עם VIAF): 231374355
קישוא ממולא

| --- | --- |

 
 מאכלים
 סוג:  דולמה 
 מוצא:  טורקיה 
 מרכיבים עיקריים:  קישוא 
 
כוסא מחשי
קישוא ממולא (בערבית: كوسة محشي, כּוּסָה מַחְשִׁי), הוא מאכל של קישואים ממולאים שמקורו בארצות במזרח התיכון. את המאכל מכינים בעיקר בישראל, מצרים, סוריה, לבנון, מרוקו, ירדן, טורקיה, עיראק וקפריסין. 
המלית עשויה מתערובת של בשר בקר או בשר כבש ואורז. את הקישואים הממולאים בדרך כלל מבשלים ברוטב חמוץ, למשל מיץ לימון או עגבניות.
למאכל כמה וכמה גרסאות שונות ומגוונות הכוללות כאלה עם שורשים במטבח הסורי, הלבנוני, הטורקי והקפריסאי. את הגרסה הסורית, לדוגמה, מכינים עם לימון, נענע ושום, ואילו בגרסה הקפריסאית נהוג גם למלא את פרחי הקישואים. [דרושה הבהרה]
במטבח הסורי מכינים גם כוסא מחשי חלבי הנקרא "מחשי לאבן" במילוי אורז, חומוס וחמאה, ומתבלים אותו עם לבן ונענע, ואוכלים אותו בעיקר בחג השבועות בבוקר.
ישנן גם גרסאות צמחוניות למאכל זה, שאינן מכילות בשר כלל.
ישנו סוג נוסף של כּוּסָה מַחְשִׁי הנקרא  מדיאס שהוא חצי קישוא הממולא בבשר.
ראו גם

מפרום
כרוב ממולא
פלפל ממולא
סרמאלה
מלית
אמיל אבינרי

| --- | --- |
אין תמונה חופשית
 לידה:  15 בדצמבר 1908 
 פטירה:  24 בנובמבר 1985 (בגיל 76) 
 מדינה:  ישראל 
 מקום קבורה:  בית עלמין כפר שמריהו 
 
אמיל (עמיאל) אבינרי (רֶבֶּלְסְקִי; 25 בדצמבר 1908 – 24 בנובמבר 1985) היה מתאגרף בתקופת היישוב בארץ ישראל, ואחר כך מציל בחוף אלנבי (1933–1953), ממניחי היסוד לענף ההצלה בחופי ישראל ומי שהכניס את החסקה לשימוש ככלי ההצלה התקני. אלוף ארץ ישראל והמזרח הקרוב באגרוף, שחקן ראינוע, ומפעיל מועדוני אגרוף.
קורות חיים

נולד בבייראמטשא (מיקולאיבקה-נובורוסיסקה (אוק'), עיירה בבסרביה) לרב המקום, הרב משה רבילסקי, ולמנוחה בת הרב ישראל ברמן, הרב בפליסקוב (פליסקיב (אנ')). בחול המועד סוכות ה'תרפ"ו, 1925, עלה לארץ ישראל עם משפחתו. הם התגוררו ביבנאל ואחר כך בצפת.
נסע ללימודי טכנאות שיניים בברלין, שם החל ללמוד בצורה מקצועית אגרוף. הוא שב לארץ ישראל ונחשב לחלוץ האגרוף ביישוב. התחרה כיהודי ראשון באליפות האגרוף האנגלית ברמלה ב-1928, וזכה בפרס. הוא התגורר בתל אביב, התחרה בעשרות תחרויות אגרוף באירופה וארגן תחרויות אגרוף בארץ ישראל, מול בריטים ב-1929 ומול מצרים ב-1933.
בין השנים 1930–1932 עשה בברלין ושיחק בסרטי ראינוע גרמניים כמלח-מתאגרף.
בשובו לארץ ישראל נעשה המציל הראשון של תל אביב, בחוף ירושלים (אלנבי), תפקיד בו שימש כעשרים שנה. בתקופה זו הכניס את החסקה ככלי ההצלה הרשמי בהצלת חופים בישראל. הוא הקים בתל אביב את מועדון האגרוף ע"ש בני לאונרד. אבינרי כתב בעיתונות העברית, וחתם לעיתים בפסבדונים "אבי אילנה" ו"אבי עמרם" על שם ילדיו.
בעשרות שנותיו האחרונות התגורר בכפר שמריהו, שבו הקים מכון לתרבות הגוף. היה נשוי למרים, בת המשורר העברי היהודי-ליטאי אהרן שודנישקי, ואב לשנים. נפטר ב-1985 ונקבר בבית העלמין בכפר שמריהו.
אחיו היה הבלשן יצחק אבינרי.
לקריאה נוספת

'אבינרי (רבלסקי), עמיאל (פס': אמיל)', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 19. (הספר בקטלוג ULI)
ספורט קבוצתי

ציורי מערות של בני אדם במערת השחיינים שבלוב
ספורט קבוצתי כולל כל ספורט שבו אנשים מאורגנים בקבוצות (אנ') יריבות שמתחרות על ניצחון. חברי הקבוצה פועלים יחד למען מטרה משותפת, לרוב להשיג נקודות דרך קליעה לשער או סל הקבוצה היריבה. חברי הצוות מגדירים מטרות, מקבלים החלטות, מתקשרים, מנהלים קונפליקטים ופותרים בעיות באווירה תומכת ובוטחת על מנת לממש את מטרותיהם. דוגמאות לענפי ספורט קבוצתיים הן כדורסל, כדורעף, רוגבי, פולו מים, כדוריד, לקרוס, קריקט, בייסבול, כדורגל, פוטבול, טניס זוגות (אנ'), הוקי קרח, הוקי שדה ועוד.
ספורט קבוצתי משוחק בין קבוצות יריבות, כאשר השחקנים בדרך כלל מקיימים אינטראקציה ישירה ובו-זמנית ביניהן כדי להשיג מטרה. המטרה כוללת לעיתים קרובות חברים לקבוצה המקלים על תנועת כדור או חפץ אחר בהתאם למערכת חוקים, על מנת לצבור נקודות.
בענפי ספורט מסוימים שבהם המשתתפים מתחרים בקבוצות, הספורטאים לא מתחרים רק מול חברי קבוצות אחרות אלא גם זה מול זה על נקודות דירוג, למשל בספורט מוטורי, במיוחד פורמולה 1. עם זאת, במרוצי רכיבה על אופניים, חברי הקבוצה, אף על פי שהם עדיין בתחרות זה עם זה, יפעלו גם כדי לסייע לאחד, בדרך כלל הרוכב הטוב בקבוצה, שיש לו הסיכוי הטוב ביותר לזכות במירוץ. שיטה זו אמנם נאסרה בפורמולה בין 2002 ל-2010, אך התקנות הוסרו החל מעונת 2011.
מתאבקים יוונים עתיקים
היסטוריה

ריצה כספורט קבוצתי תועדה כבר לפני אלפי שנים, למשל במערת לאסקו שבצרפת, שעל קירותיה מצוירים אנשים רצים אחרי בעלי חיים או להפך.
אתלטיקה מאורגנת ביוון מתוארכת באופן מסורתי לשנת 776 לפנה"ס, עם פעילות שוטפת שנרשמה עד 393 לפנה"ס. המשחקים האולימפיים העתיקים בדקו את כישורי הלוחמים והורכבו מריצה, קפיצה לרוחק, אגרוף, היאבקות, פאנקרטיון (ספורט קרבי), זריקת דיסקוס והטלת כידון. במחוז באיינחונגור במונגוליה, ציורי מערות מהתקופה הנאוליתית המתוארכים לשנת 7000 לפני הספירה מתארים קרב היאבקות מוקף בהמונים. ציורי מערות פרהיסטוריים ביפן מראים ספורט הדומה להיאבקות סומו. בוואדי סורה, ליד גילף כביר בלוב, ציור סלע נאוליתי במערת השחיינים מציג עדויות לשחייה וקליעה בחץ וקשת מסביבות שנת 6000 לפני הספירה.
ספורט קבוצתי אולימפי

כל ענפי הספורט הקבוצתיים המשוחקים במסגרת המשחקים האולימפיים כוללים תחרויות לגברים ולנשים כאחד.
משחקי הקיץ האולימפיים
| ספורט | גברים> מהדורה ראשונה | נשים> מהדורות | מהדורה ראשונה | מהדורות |
| --- | --- | --- | --- | --- |
| כדורגל במשחקים האולימפיים | 1900 פריז | 25 | אטלנטה 1996 | 5 |
| כדורמים במשחקים האולימפיים | 1900 פריז | 26 | סידני 2000 | 5 |
| הוקי שדה במשחקים האולימפיים | 1908 לונדון | 21 | מוסקבה 1980 | 8 |
| כדורסל במשחקים האולימפיים | 1936 ברלין | 17 | מונטריאול 1976 | 9 |
| כדוריד במשחקים האולימפיים | 1936 ברלין | 11 | 1976 מוטריאול | 9 |
| כדורעף במשחקים האולימפיים | 1964 טוקיו | 12 | 1964 טוקיו | 12 |
| רוגבי שביעיות במשחקים האולימפיים | 2016 ריו דה ז'ניירו | 1 | 2016 ריו דה ז'ניירו | 1 |
| כדורסל 3x3 במשחקים האולימפיים | 2020 טוקיו | 1 | 2020 טוקיו | 1 |
משחקי החורף האולימפיים
הוקי קרח וקרלינג הם ענפי ספורט חורף קבוצתיים המשוחקים באולימפיאדת החורף יחד עם תחרות מזחלות בוב, שם באירוע הגברים יש מקצים למזחלות שניים או ארבעה בגברים, אך בנשים יש מזחלות לשתיים בלבד.
| ספורט | גברים> מהדורה ראשונה | נשים> מהדורות | מהדורה ראשונה | מהדורות |
| --- | --- | --- | --- | --- |
| מזחלות בוב | 1924 שאמוני | 24 | 2002 סולט לייק סיטי | 4 |
| קרלינג | 1924 שאמוני | 5 | 1998 נאגנו | 4 |
| הוקי קרח | 1924 שאמוני | 21 | 1998 נאגנו | 4 |
הערות שוליים

↑  "2008 FIA Formula One Sporting Regulations" (PDF). נבדק ב-21 באוקטובר 2018. {{cite web}}:  (עזרה)
↑  "2010 FIA Formula One Sporting Regulations" (PDF). נבדק ב-21 באוקטובר 2018. {{cite web}}:  (עזרה)
↑  Hartsell, Jeff. "Wrestling 'in our blood". Bulldogs' Luvsandor. נבדק ב-25 באוקטובר 2015. {{cite web}}:  (עזרה)
↑  Robert Crego (2003). Sports and Games of the 18th and 19th Centuries. Greenwood Publishing Group. pp. 34–. ISBN 978-0-313-31610-4. נבדק ב-25 באוקטובר 2015. {{cite book}}:  (עזרה)
↑  Győző Vörös (2007). Egyptian Temple Architecture: 100 Years of Hungarian Excavations in Egypt, 1907– 2007. American Univ in Cairo Press. pp. 39–. ISBN 978-963-662-084-4. נבדק ב-25 באוקטובר 2015. {{cite book}}:  (עזרה)
↑  "BOBSLEIGH". International Olympic Committee. 2015. נבדק ב-23 באוקטובר 2015. {{cite web}}:  (עזרה)
| --- | --- |
בקרת זהויות :  NLI: 987007393620005171  BnF: cb11933310b (data)  GND: 4168845-4  LCCN: sh2012002377  NKC: ph1036056 
ארצות הברית נגד סרביה בטורניר הכדורסל באולימפיאדת ריו דה ז'ניירו 2016
הוקי קרח – ספורט חורף קבוצתי פופולרי
היאבקות במשחקים האולימפיים

המתאבק הגרמני קארל שומאן (משמאל) והיווני גאורגיוס ציטאס, זוכי מדליות הזהב והכסף באולימפיאדת אתונה (1896), לוחצים ידיים לפני הקרב
הרוסי מרטין קליין והפיני אלפרד אסיקיינן, במהלך אולימפיאדת סטוקהולם (1912)
זוכי המדליות במשקל תרנגול בסגנון חופשי באולימפיאדת ברלין (1936). מימין: זוכה מדליית הכסף, האמריקני רוס פלאד, זוכה מדליית הזהב, ההונגרי אדן זומבורי וזוכה מדליית הארד, הגרמני יוהנס הרברט
השוודי אולה אנדרברג וההונגרי פרנץ טוט באולימפיאדת לונדון (1948)
המתאבק הדרום קוריאני יאנג ג'ונג-מו, שזכה במדליית זהב באולימפיאדת מונטריאול (1976), עם שובו לסיאול
ההונגרי פרנץ קוצ'יש (משמאל) והסובייטי אנטולי ביקוב, זוכי מדליות הזהב והכסף במשקל חצי-כבד בסגנון יווני-רומי באולימפיאדת מוסקבה (1980)
הסובייטי איליה מאטה (מימין) והצ'כוסלובקי יוליוס סטרניסקו, זוכי מדליות הזהב והארד במשקל כבד בסגנון חופשי באולימפיאדת מוסקבה (1980)
האמריקני לו באנאק (משמאל) והסורי יוסף עטייה, זוכי מדליות הזהב והכסף במשקל כבד בסגנון חופשי באולימפיאדת לוס אנג'לס (1984)
האמריקני אד באנאק (מימין) והיפני אקירה אוטה, זוכי מדליות הזהב והכסף במשקל קל-כבד בסגנון חופשי באולימפיאדת לוס אנג'לס (1984)
המתאבקת היפנית קאורי איצ'ו, שזכתה בשלוש מדליות זהב אולימפיות בין 2004 ל-2012, במהלך קרב באולימפיאדת בייג'ינג (2008)
המתאבקת היפנית סאורי יושידה, שזכתה בשלוש מדליות זהב אולימפיות בין 2004 ל-2012, חוגגת את זכייתה באולימפיאדת בייג'ינג
זוכי המדליות במשקל סופר-כבד בסגנון יווני-רומי באולימפיאדת לונדון (2012). מימין: השוודי יוהאן אאורן, הטורקי ריזה קייאלפ, האסטוני הייקי נאבי והקובני מיחאין לופס
זוכי המדליות במשקל קל בסגנון יווני-רומי באולימפיאדת לונדון (2012). מימין: הצרפתי סטיב גנו, הגאורגי מנוצ'אר צחדאיה, הדרום קוריאני קים היון-וו וההונגרי טמאש לורינץ
היאבקות היא ענף במשחקים האולימפיים מאז חידושם בעת החדשה, באולימפיאדת אתונה (1896), למעט אולימפיאדת פריז (1900). נשים מתחרות בענף מאז אולימפיאדת אתונה (2004). בעשור השני של המאה ה-21 קיבל הוועד האולימפי הבינלאומי החלטות שערערו את מעמדו של הענף כענף אולימפי, אך לפחות עד אולימפיאדת פריז (2024) הוא יישאר חלק מהתוכנית האולימפית.
ההיאבקות היא אחת משני הענפים האולימפיים היחידים, לצד האגרוף, שבהם הספורטאים המשתתפים במשחקים חייבים להיות חובבנים, ולא להתחרות בתחרויות מקצועניות תמורת תשלום.
שיטת התחרויות

כל מדינה רשאית לשלוח לכל היותר מתאבק אחד בכל קטגוריית משקל. הטורניר נערך בשיטת נוקאאוט בת ארבעה או חמישה שלבים, בהתאם למספר המשתתפים (אם מספר המתאבקים בקטגוריית משקל מסוימת גבוה מ-16, נערכים חמישה שלבים). המנצח בשלב הגמר זוכה במדליית זהב, והמפסיד בקרב זה זוכה במדליית כסף. בעבר נערך קרב על מדליית הארד בין המפסידים בשלב חצי הגמר.  אולם, מאז אולימפיאדת בייג'ינג (2008), ממשיכים המתאבקים שהפסידו לשני המעפילים לגמר לאורך הדרך לשני שלבי ניחומים מקבילים, שנערכים אף הם בשיטת נוקאאוט. המנצח בכל שלב ניחומים כזה זוכה במדליית ארד.